**K I Á L T Á S**

**Imádság a magyar nemzet lelki megújulásáért**

**12.28. 20:00**

FELVEZETŐ GONDOLATOK (köszöntés)

*Marton Zsolt püspök atya – Sziklatemplom*

BEVEZETŐ IMA

# *Az atya és/vagy a szentségimádók élőben – Sziklatemplom*

Hozzám ki*ált*, és én meghallga*tom* őt; Meg*men*tem, és megdicsőí*tem* őt.

1. Aki a Magasságbelinek oltalmában *la*kik A Mindenható árnyéká*ban* marad.

Mondja az Úrnak, menedékem vagy és *vá*ram!

Istenem, ki*ben* bízom én.

Hozzám ki*ált*, és én meghallga*tom* őt; Meg*men*tem, és megdicsőí*tem* őt.

# *(Éneklő Egyház 530)*

KÁPOLNÁBÓL ÉLŐBEN

**Pap:** Az Atya, a Fiú, és a Szentlélek nevében. Amen.

Krisztus mondta: Én vagyok a világ világossága. Aki engem követ, nem jár sötétségben, hanem övé lesz az élet világossága. Fogadjuk be a lelkünkbe és életünkbe az Ő fényességét! Ha tehetjük, gyújtsuk meg otthonainkban az Ő fényességét jelző gyertyát! Krisztus világossága töltse be szívünket!

**(a mécsesek meggyújtása a templomban, házak ablakaiban)**

# Ének

Az Úr az én *fé*nyem, kitől is *fé*lnék? Életem oltalma*zó*ja, kitől ret*teg*nék?

Ha tábor áll is ellenem, nem fél a *szí*vem

Harcra kelhetnek ellenem, én akkor is *bí*zom

Az Úr az én *fé*nyem, kitől is *fél*nék? Életem oltalma*zó*ja, kitől ret*teg*nék? (ÉE 589)

**Fakultatív**: bibliai részlet felolvasása *(max. 3 vers),*

## (Műsoridőn kívül rövid elmélkedés lehet a kegyhelyen. Az imaszándékokat lehet ehhez a bibliai gondolathoz kötni.)

**Imaszándékok** felolvasása.

*(Ez naponta más és más lehet, a kegyhely döntése szerint. Az imaszándékok közös gondolata a nemzetünk lelki megújulásáért való imádság).*

# Mi Atyánk…

**Pap:** Szent Pál apostol írja: Ne engedd, hogy legyőzzön a rossz, inkább te győzd le a rosszat jóval! Győzzük le magunkban és körülöttünk a rosszindulatot, a széthúzást! Bocsássunk meg, és kérjünk bocsánatot, ha vétettünk! Engesztelődjünk ki szívből egymással!

# Ének

Hol szeretet és egyetértés… (1. versszak + refrén)

***(Éneklő Egyház 810. ének)***

**Pap:**

Irgalmas Isten, mennyei Atyánk! Abból a mélységből kiáltunk Hozzád, ahova bűneink juttattak minket. Emelj föl minket irgalmaddal!

Add meg nekünk a hit kegyelmét! Segíts minket, hogy alázattal kutassuk a természet örök könyvébe beírt törvényeidet, és azokhoz szabjuk cselekedeteinket! Segíts minket, hogy a Te igéd tápláljon és éltessen bennünket!

Áldd meg családjainkat! Adj a házastársaknak kölcsönös, őszinte szeretetet és hűséget!

Segítsd őket, hogy bőkezűen mondjanak igent az életre, adj nekik bőséges gyermekáldást! Segítsd a fiatalokat, hogy növekedjenek bölcsességben és a szív jóságában! Állj az idősek mellett, hogy családjuk számára példaképek, az imádság és a béke forrásai legyenek!

Segíts minket, hogy tisztelettel és cselekvő szeretettel álljunk szegény, idős, beteg és rászoruló testvéreink mellé! Add meg Urunk, hogy a szomszédos népekkel egymást megbecsülve és egymás jogait tiszteletben tartva, békességben élhessünk!

Adj erőt, hogy ellene tudjunk mondani a Gonosznak! Segíts, hogy legyőzhessük magunkban és körülöttünk mindazt, ami lehúz, ami beszennyez, ami megsebez másokat, minket és a te teremtett világodat! Támogass kegyelmeddel, hogy építői lehessünk annak az Országnak, amely nem az erősek jogára, hanem az igazságra és a szeretetre épül!

Boldogasszony, az Örök Ige Szülőanyja, Mária! Szent István királyunk a te oltalmadba ajánlotta nemzetünket. Járj közben értünk Szent Fiadnál! Könyörögj értünk, hogy mindig örömmel megtehessük azt, amit a Te Fiad mond nekünk!

**Mind:**

Urunk Istenünk! Ragyogtasd fel fölöttünk arcod fényét, adj nekünk megújulást, emelj föl minket! Add, hogy örömmel járhassunk a te ösvényeiden, mert a te utad az élet és az áldás útja! Amen.